Р Е П У Б Л И К А Б Ъ Л Г А Р И Я

 **Ч Е Т И Р И Д Е С Е Т И В Т О Р О Н А Р О Д Н О С Ъ Б Р А Н И Е**

*КОМИСИЯ ПО РЕГИОНАЛНА ПОЛИТИКА И МЕСТНО САМОУПРАВЛЕНИЕ*

Законопроект за изменение и допълнение на Закона за местното самоуправление и местната администрация, №354-01-56, внесен от Георги Кадиев и група народни представители, приет на първо гласуване на 27. 11. 2013 г.

ЗА ВТОРО ГЛАСУВАНЕ В КОМИСИЯТА

с предложенията, направени от народни представители

в срока по чл. 79, ал. 1 от ПОДНС /11. 12. 2013 г./

***Проект***

**З А К О Н**

**за изменение и допълнение на**

**Закона за местното самоуправление и местната администрация**

***Предложение от Георги Кадиев и гр. н. пр.:***

*Създава се нов§1:*

*„§1.В чл. 21, ал. 1, т. 1 се създава изречение второ:“Комисиите в общинския съвет се създават с равен брой представители или при пропорционално участие на всички политически партии и коалиции, представени в общинския съвет.*

***Предложение от Снежина Маджарова и гр. н.пр.:***

*Създава се нов§1:*

*„§1. В чл. 26, ал. 1 изречение второ се изменя така: „Размерът на възнаграждението на председателя на общинския съвет не може да надвишава 90 на сто от възнаграждението на кмета на общината.“*

***Предложение от Георги Кадиев и гр. н. пр.:***

*Създава се нов§2:*

*§2. В чл. 33, ал. 1, т. 1 се създават изречения второ и трето:“Всеки общински съветник е член на поне една постоянна комисия. Председателят на общинския съвет има право да не бъде избиран в нито една постоянна комисия.“*

§ 1. Изменя чл. 34, ал. 2 като текстът: „Общият размер на възнаграждението на общинския съветник за един месец не може да надвишава 30 на сто от средната брутна работна заплата в съответната общинска администрация за последния месец от предходното тримесечие, а на председателя на общинския съвет - 90 на сто от възнаграждението на кмета на съответната община” се заменя от: „Размерът на основното възнаграждение на общинския съветник за един месец е равен на минималната работна заплата в страната за съответния месец.”

***Предложение от Снежина Маджарова и гр. н.пр.:***

*Параграф 1 да отпадне.*

***Предложение от Йордан Стойков:***

*В чл. 34, ал. 2 думите „30 на сто“ се заменят със „60 на сто“.*

§ 2. Добавя нова ал. 3 към чл. 34 с текст: „Общинският съветник получава допълнително възнаграждение за участието си в работата на постоянните и временни комисии на Общинския съвет в размер, определен с правилника по чл.21, ал.3.”

***Предложение от Снежина Маджарова и гр. н.пр.:***

*Параграф 2 да отпадне.*

§ 3. Добавя нова ал. 4 към чл. 34 с текст: „Общият размер на възнагражденията на общински съветник по ал.2 и ал.3 за един месец не може да бъде повече от 70 на сто от брутната работна заплата на Председателя на общинския съвет за съответния месец, а на Председателя на общинския съвет - 90 на сто от възнаграждението на кмета на съответната община.

***Предложение от Снежина Маджарова и гр. н.пр.:***

*Параграф 3 се изменя така:*

*§ 3. В чл. 34, ал. 2 се изменя така:*

 *„(2) Общият размер на възнагражденията на общински съветник по ал.1 за един месец не може да бъде повече от 70 на сто от брутната работна заплата на Председателя на общинския съвет за съответния месец.“*

***Предложение от Маргарита Стоилова:***

*Параграф 3 се изменя така*: *„Общият размер на възнагражденията на общинския съветник по ал.2 и ал.3 за един месец не може да бъде повече от 70 на сто от средната брутна работна заплата на общинската администрация за съответния месец, а на Председателя на общинския съвет - 90 на сто от възнаграждението на кмета на съответната община.“*

§ 4. Изменя номерацията на съществуващите ал. 4, 5, 6, 7 като съответно се променят на ал. 5, 6, 7, 8

***Предложение от Снежина Маджарова и гр. н.пр.:***

*Параграф 4 да отпадне.*

§ 5. Изменя съществуващата ал. 8 на чл. 34 като променя номерацията ѝ на ал. 9 и вместо израза „ал. 2” се записва „ал. 4”

***Предложение от Снежина Маджарова и гр. н.пр.:***

*Параграф 5 да отпадне.*

***Предложение от Георги Кадиев:***

*Създават се нови § 8 и § 9:*

*§ 8. Точка 4 от забележките към приложение №1 към чл. 8, ал. 1, т. 1от Закона за бюджета на Държавното обществено осигуряване за 2014 г./ДВ, бр. 106 от 2013г./ се изменя така:*

*„4. Минималният осигурителен доход не се прилага за общинските съветници и за работниците и служителите в бюджетните предприятия по смисъла на § 1, т. 1 от Допълнителните разпоредби на Закона за счетоводството.“*

*§ 9. Законът влиза в сила от 1 януари 2014 г.*